R5dwMg/zh-wiki-yue-long huggingface dataset:
就讀訓練班初期仍然維持早晚返學嘅生活模式，後來由於兼顧唔到而放棄學業。佢喺1979年畢業於第八期無綫藝員訓練班。1980年代受到力捧，成為當紅花旦之一，佢喺劉德華嘅成名作《獵鷹》擔任第一女主角。因為佢形象正面，曾多次飾演教師、社工同律師等角色。
鍾淑慧係1987年環球小姐競選香港區冠軍同最具氣質獎得主。佢係唯一一位香港參加環球小姐競選非當屆香港小姐佳麗，由於無綫電視當年將香港小姐競選推遲，於是舉辦嘅「環球小姐選拔賽」選出鍾淑慧為冠軍，代表香港參賽。
而當屆香港小姐冠軍楊寶玲就喺1988年至出賽。此後，鍾淑慧簽約無綫電視，曾任主持及演出劇集，但係發展唔好。1990年代中，曾經接拍幾部三級片，曾經同後來嘅老公吳岱融合作拍激情戲，及後兩人喺1995年結婚，之後生咗一個仔。
黃一山本來係幕後工作人員，後來因為個樣睇落去樣子後生同埋和外形矮小而被安排轉為幕前演出。自此就開始做藝人，之後憑著無綫電視綜藝節目《笑星救地球》成名，近年就經常喺觀眾面前評論周星馳同埋分享佢以前同周星馳工作嘅經歷。
佢係親中共派嘅支持者，喺華為因為違反美國法例被制裁嘅時候，佢就喺微博上表示自己即刻買咗一部華為手機，又形容事件係外國打壓。不過由於佢一方面批評美國，另一方面又用美國品牌IPhone嘅發帖，結果被一啲網民嘲笑。
成名前多飾演反面人物好似初露鋒芒跳灰中嘅職業殺手、富翁打手、一幫之主等，而喺民族有關嘅動作片、身不由己嘅黑道或偏門中人好似舞廳、士為知己者死嘅武林高手、喜劇人物好似黑道福星等多以正面或半正面人物身份登場，亦有著重演技嘅好似代表作浣花洗劍錄中不求名利醉心武道同人生哲理嘅白衣人、因不幸同埋心理歪曲而走火入魔嘅狂徒一脫求生等，到成熟期就多數演江湖叔公輩或鄉間富人或具聲望之輩。
王敏德1983年到香港，佢阿哥係羅素，由客串演出新藝城電影入香港娛樂圈。王敏德多數都係演動作片，尤其係大隻佬、警察、特警教官。代表作包括《痴心的我》、《飛虎雄心》、《皇家戰士》及《花旗少林》等，佢兼嚮《飛虎雄心》演香港警察飛虎隊Stone Wong一角，成為「香港十大理想銀幕警察」之一。
喬寶寶，原名係喬保羅，係印度裔香港人。因為參加電視節目《殘酷一叮》而加入無綫電視成為香港演員。喬保羅加入娛樂圈之前係香港懲教署二級懲教助理及千福大少餐廳嘅股東之一。2011年至2012年，喬寶寶分別喺《真相》飾演印籍大狀喬大狀及《衝呀！
喬保羅喺1990年結婚，同印度籍太太Gurinder Kaur Gill生咗兩個仔，大仔Inderpal於1991年喺香港出世，細仔Arvin於2003年出世時遇上嚴重急性呼吸系統綜合症而喺蘇格蘭出世。
2012年2月，其中太太申請香港護照被拒絕，喬保羅因此為咗兩名喺蘇格蘭升學及接受治療嘅細佬而被迫舉家移民蘇格蘭，並退出娛樂圈。《怒火街頭2》、《名媛望族》、《戀愛季節》及《巨輪》成為佢喺無綫電視嘅暫別作。
2021年1月27號，叱咜903 DJ 雲妮喺佢嘅節目《雲妮鍾情》入面透露，前商台總監俞琤某日聽到山口百惠嘅歌《いい日旅立ち》。佢覺得呢首歌曲嘅中文譯名譯得好好，所以決定將呢首歌名將來要成為晨早節目嘅節目名。
2017年度勁歌金曲頒獎典禮喺2017年12月30號晚8點半喺將軍澳電視廣播城一號錄影廠舉行。今屆頒獎禮嘅主題係「Music is Everywhere and Anywhere」，由陸浩明、馮盈盈同麥明詩擔任司儀。
麥當勞叔叔係麥當勞連鎖快餐店嘅招牌吉祥物，官方英文名叫做Ronald McDonald，隨住麥當勞全球多個地方都有分店，麥當勞叔叔唔單止係美式快餐文化嘅象徵標誌之一，甚至有研究指出麥當勞叔叔嘅形象知名度位列全球第二。
麥當勞叔叔嘅官方形象設定，係個樣似小丑嘅人物，髮形係紅色嘅爆炸頭，笑口常開，身着鮮黃色嘅連身工作衫同紅色嘅大短靴，底衫同襪都係紅白間條樣式。伴隨住麥當勞公司全球化嘅經營方針，麥當勞叔叔重設定識得講31種語言。
此外，作為麥當勞公司用嚟吸引細路嘅主要虛擬角色，因此官方將麥當勞叔叔設定為「細路最好嘅朋友」，同一班各具特色嘅朋友永遠喺麥當勞樂園歡迎細路嘅光臨，並自2003年8月開始擔任麥當勞公司嘅「首席歡樂官」。
麥當勞叔叔係一位拉脫維亞人麥克·波拉科夫斯所創造嘅角色。麥克·波拉科夫斯本來係個喺美國受歡迎嘅馬戲團小丑，1966年麥當勞邀請佢創作能夠代表公司嘅人物，成功塑造咗眾所皆知嘅麥當勞叔叔。 2009年12月6號，麥克·波拉科夫斯以86歲高齡喺美國離世
錢國偉係香港節目監製。佢1983年加入無綫電視，2000年升做非戲劇組綜藝節目監製，製作過嘅綜藝節目包括《獎門人》系列、《香港小姐》、《香港先生》、《志雲飯局》、《美女廚房》、《味分高下》等等，2011年亦開始執導電影作品。
戥穿石據考據，係由戥豬石而來。豬仔拎去市集買，都會用擔挑。豬仔就響擔挑一邊籃，而另一邊呢，就放響舊咁上下重嘅石來戥返勻兩邊重量。所以呢舊就叫做戥豬石。因為呢舊石只係用來陪豬運出去買，所以啲就變成陪襯，豬買完就無利用價值，可以掉得。
羅文、鄧麗君、梅艷芳、侯德健、沈殿霞、周華健、汪明荃、盧冠廷、鍾鎮濤、張明敏、夏韶聲、陳百強、張學友、黃凱芹、太極、Beyond、達明一派、李克勤、周慧敏、蔣志光、呂珊、郭小霖、Blue Jeans、Maria Cordero、王傑、蔡立兒、顏福偉等。
《容祖兒李克勤世界巡迴演唱會》係容祖兒同李克勤自2004年嘅商台拉闊音樂會後相隔11年再次合作，兩人仲為住嗰次合作特等去做新歌《世界真細小》，除咗喺網上攞到近二百萬點擊率外，仲攞埋勁歌「最佳合唱歌曲金獎」同「專業推介、叱咤十大」等幾個獎項。
流氓張驢兒睇中咗竇娥，迫蔡婆婆將竇娥嫁俾佢，竇娥唔肯，張驢兒同佢老豆張孛老喺蔡家賴死唔走。之後蔡婆婆病咗，竇娥做羊肚湯俾佢飲，張驢兒偷偷喺湯裡面落毒。當竇娥將羊肚湯俾蔡婆婆飲既時候，蔡婆婆唔舒服，想要嘔，無飲到，最後碗羊肚湯就俾張孛老喝咗。
鄧紫棋，又名G.E.M.，原名鄧詩穎，係一個香港創作歌手，喺外國擁有「Taylor Swift of China」之稱。2008年7月，以16歲嘅年齡出道，攞咗香港各大樂壇頒獎禮新人金獎。2012年，發行專輯《Xposed》並奪得香港IFPI全年最高銷量香港女歌手。
2013年，憑住《Xposed》入圍第24屆金曲獎最佳女歌手，係入圍金曲歌後最年輕嘅女歌手。2013年12月，加盟湖南衛視《我是歌手》第二季成為首發歌手，喺4月4號總決賽攞亞軍。喺節目嘅亮眼表現而喺大中華地區好快紅咗。
鄧紫棋未夠24歲就已完成80場個人演唱會，2015年8月1號喺北京工人體育場舉辦嘅演唱會吸引近4萬人收睇，同年11月喺英國倫敦溫布利體育館完成第73場，亦都係最後一場X.X.X. Live世界巡演。2017年5月，鄧紫棋喺「Queen of Hearts世界巡迴演唱會」武漢站完成咗人生第100場個人演唱會。
2018年1月，歌曲《光年之外》MV喺YouTube上經已超過1億次嘅收睇次數，2023年1月突破2.6億。《再見》、《倒數》同《來自天堂的魔鬼》亦先後喺2019年到2021年突破1億。2023年《喜歡你》都以突破一億成為第二高收睇嘅廣東歌MV，成為第一個擁有五支破億MV嘅華語女歌手。
1991年8月16號，鄧紫棋喺上海出世，係屋企大女，下有一個妹妹。鄧紫棋嘅童年喺上海曹楊新村度過，而且同外祖母一齊生活。外祖母喺2011年3月8號過身，4歲時同阿媽阿爸移居香港。阿媽係上海音樂學院聲樂系畢業生，婆婆係歌唱老師，舅父係小提琴手，阿公就係樂團色士風手。
鄧紫棋原本喺九龍城區嘅九龍塘方方樂趣英文小學就讀一年級。2003年，佢喺香港九龍太子道西中華基督教會協和小學上午校畢業，係校內詩歌班成員。中學升讀九龍油麻地真光女書院，課餘時參與體操活動。中一開始，不斷咁參加各項歌唱比賽，而且喺一年內嬴咗5項歌唱比賽冠軍。
2006年，參加《Spice It Up 學園祭》攞咗冠軍，亞軍係王灝兒。比賽中，被現任經理人張丹邀請簽約蜂鳥音樂。2008年，佢喺香港中學會考攞到21分。同年10月，正式出道成為發片歌手發行首張個人EP《G.
2009年5月5號，鄧紫棋去美國洛杉磯為首張個人大碟《18...》錄音，而且喺同年10月27號發行。《18...》大碟中收錄膾炙人口嘅歌A.I.N.Y.，鄧因此而更廣為人知。同年11月20號、11月21號同埋11月22號，喺九龍灣國際展貿中心匯星舉辦首個個人演唱會《G.
2009年10月27號，鄧紫棋推出首張個人大碟《18...》。呢隻碟響2010年5月14號由豐華唱片發行臺灣版。宣傳時，鄧紫棋喺多個綜藝節目出現，包括《我愛黑澀棒棒堂》、《天才衝衝衝》、《百萬大歌星》、《王牌大明星》、《娛樂百分百》、《百萬小學堂》同《音樂萬萬歲》。
同年7月30號，佢同Mr.舉行《拉闊擂台》音樂會。同年10月28號，佢出第三張音樂專輯《MySecret》，11月1號出限量紀念版《MySecret Box Set》。《MySecret》當中收錄咗《Get Over You》、《Good to be Bad》同《我的秘密》等，3首廣東歌同7首國語歌，共10首歌曲。
2011年5月，鄧紫棋喺香港紅磡體育館完成一連3場嘅「G.E.M. Get Everybody Moving世界巡迴演唱會香港站」，同以19歲之齡喺該館舉行個人演唱會嘅最年輕香港女歌手。同年9月，佢再一次舉行個人演唱會，係該館開滿5場演唱會嘅最年輕華人歌手。
2012年1月，鄧紫棋喺個人網頁宣佈舉辦「秘撈Tour」。原因係佢一早喺16歲做咗唱作歌手，冇其他工作經驗。同年2月24號，喺佢YouTube官方頻道「GEMblog」播出佢以榨汁小食店店員身份開展首站秘撈Tour。
同年3月22號，客串亞洲電視天氣報告主播同報導天氣，其報導天氣片段被上載到YouTube未夠24個鐘，點擊率就有24萬，2日內點擊率超過33萬。同年5月18號，第3站嘅秘撈Tour播出預告，5月21號播出完整版。
喺片入面，佢體驗外籍傭工嘅一日生活。之後第4站，鄧紫棋帶大家去X Camp瞭解香港職業電單車手背後辛酸故事。第5站嘗試幾份暑期工，以服務同銷售行業為主，包括雪糕車售賣員、便利店店員同化妝店銷售員／化妝員。
第6站喺蘋果動新聞體驗編輯工作。第7站體驗世界自然基金會教育主任嘅工作。同年3月9號、11號、23號，代表香港參與Asia Music Connection 2012，同陽光直人、唐禹哲、盧廣仲等歌手到日本、香港同臺灣舉辦巡迴演唱會。
同年6月27號，參與iTunes Live@Hong Kong，同Jason Mraz、方大同同台演出。喺排練過程，Jason建議佢幫《Lucky》重新編曲同填詞，而且將歌詞改做中文，令佢哋呢首合唱歌變成一個獨一無二嘅版本。
佢都係同日喺iTunes香港平臺出第4張音樂專輯《Xposed》。同年7月5號，佢出第4張音樂專輯《Xposed》，同月8號喺香港觀塘嘅apm商場搞咗簽唱會，吸引近1000人到場睇。5日之後，《Xposed》出咗。
7月28號，佢喺臺北西門河岸留言舉行首場音樂會。同年10月27號，佢嘅YouTube官方頻道「GEMblog」觀看量突破6000萬。11月19號，佢首個官方手機應用程式正式發佈。同年12月時，更以600多萬港元分兩次購入荃灣韻濤居嘅一個1476呎海景複式單位，跟父母同細妹共住。
2013年1月中，蜂鳥音樂宣佈啟動鄧紫棋2013年世界巡迴演唱會。4月，佢喺紅館完成一連5場後日X.X.X. Live世界巡迴演唱會香港站，5場演唱會全場爆滿同大獲好評，重邀請王傑、胡夏、張敬軒同林俊傑做嘉賓，佢亦以21歲成為喺紅館開滿10場演唱會嘅最年輕華人歌手。
出年發行中國內地版本，送多一張歌詞海報，專輯反應熱烈供不應求，短短一個月銷量突破10萬張。同年4月下旬，蜂鳥音樂表示佢到奧地利遊學3個月。同年5月，佢憑專輯《Xposed》獲提名第24屆金曲獎最佳國語女歌手獎，以21歲成為金曲獎有史以嚟最年輕入圍最佳女歌手嘅候選者。
其他有份角逐呢個獎嘅香港候選人有林憶蓮同盧凱彤，係金曲獎有史以嚟最多香港候選者角逐同一獎項。同年6月21號，佢出新單曲《你把我灌醉》大獲好評，喺中港臺3地熱播，傳唱度幾高。原唱黃大煒喺微博對佢大加讚賞。
該單曲喺QQ音樂重喺一個禮拜內突破1500萬點擊率，喺YouTube錄得超過400萬點擊率，亦喺全民投票嘅情況下攞咗TVB勁歌金曲獎第7位，係TVB勁歌金曲獎史上第一首攞獎嘅國語歌曲。同年10月，佢陸續出個人現場個人創作《LIVE Piano Session》，當中包括原創作品《偶爾》同《我的秘密》，同重唱蘇芮舊作《是否》。
2013年12月，加盟湖南衛視《我是歌手》第二季，因而喺全國爆紅。佢喺第一集節目演唱嘅原創歌曲《泡沫》成為2014年華語熱門歌曲。該歌曲收錄喺2012年專輯《Xposed》入面，係佢失戀時到紐約旅行喺街頭睇到吹波而觸發靈感創作。
首期節目播出後，佢以個人作品《泡沫》一夜出名，重攞咗百度美女榜同女歌手榜搜尋第1位。第2期，佢對《存在》嘅出色演繹有更多人認同，原唱汪峰同那英等重公開讚賞。有部分網友批評佢演唱之前演唱會表演過嘅改編曲目違反規定，但由於《我是歌手》第一季亞軍林志炫都唱過幾首已出嘅翻唱歌曲，證實節目組並無唔畀參賽歌手演唱已公開嘅翻唱作品。
《我是歌手》第二季總決賽，賽前節目同微博合作搞票選，佢有78萬票係「網民心中的冠軍」嘅第1名。最終佢攞咗亞軍。同年3月29號，佢喺Nickelodeon搞嘅2014 Kids' Choice Awards嘅全球投票入面贏咗，攞咗「Favorite Asian Act」，係首位攞呢個獎嘅香港歌手。
同年4月13號，佢喺第14屆音樂風雲榜年度盛典上獲票選獎項類別嘅港臺最受歡迎女歌手，係為首次奪得嘅最受歡迎女歌手獎項。5月，福布斯中文版公佈「2014福布斯中國名人榜」，佢首次入榜，並列第91位，報導嘅總收入係1090萬人民幣，同時係嗰年首次入榜嘅香港人。
自2014年5月1號起，佢從澳門開始繼續佢嘅X.X.X. Live世界巡迴演唱會，演唱會演唱曲目入面減少部分粵語歌曲，增加咗一啲佢喺《我是歌手》第二季入面改編翻唱嘅作品。由於佢喺中國大陸人氣爆增，巡迴演唱會唔單止加咗更多中國北方城市場次，北京同上海重分別進行一到兩場加場。
由於演唱會門票供不應求，出現咗唔少人囤積門票，喺演唱會開場之前賣黃牛飛嘅現象。同年8月，佢係首位YouTube Channel播放破億嘅華人歌手。8月11號，佢喺奧克蘭開唱，未夠23歲就完成50場個人演唱會。
2015年1月，佢上咗《Harper's Bazaar》大陸版封面，係最年輕封面女郎。2月2號，將於3月12號舉辦嘅「X.X.X. Live世界巡迴演唱會－臺北站」演唱會開票後，4個鐘就賣嗮。2015年除夕，佢上咗《中國中央電視台2015羊年春晚》嘅舞臺，彈唱自創歌曲《多遠都要在一起》。
呢首歌喺春晚發佈後，迅速喺各大播放平臺同榜單攞到唔錯嘅成績，截至5月尾，首歌嘅MV喺YouTube已錄得380萬嘅點擊率，登上鄧紫棋喺當時YouTube原唱歌曲MV點擊率嘅第7位。2015年5月嘅訪談入面，佢透露呢首歌入面佢將分手想像成永遠唔會再見面嘅遠距離戀愛。
同年3月31號，佢喺YouTube推出新歌《單行的軌道》MV。同年4月21號，佢喺洛杉磯召開新聞發佈會，宣佈自2015年11月份開始，以X.X.X Live做主題同美國演唱會娛樂公司Live Nation合作，舉行首次歐美巡迴演唱會。
同年5月初，福布斯中文版公佈「2015福布斯中國名人榜」，佢再次入榜並由2014年91位提升至11位，以6200萬人民幣年收入居在榜90後藝人之首。5月18號，佢喺微博確認參加深圳衛視真人騷《極速前進》，係佢參加嘅首個戶外真人騷。
6月2號到澳大利亞悉尼進行首次拍攝，而佢嘅拍檔係好友張芸京。5月，美國Billboard開設首個亞洲網上電台Billboard Radio China，佢參加節目Big Interview係首位訪談嘉賓。
同年8月1號，G.E.M. X.X.X. Live 世界巡迴演唱會第64場喺北京工人體育場吸引近4萬觀眾觀看，嗰場係呢次巡演大中華區尾場，亦首次採用全程全網現場直播方式，吸引48萬觀眾上網畀錢睇。8月15號，佢參與浙江衛視歌唱真人騷《中國好聲音》錄製任汪峰組夢想導師，係節目最年輕嘅夢想導師。
嗰期節目喺8月21號播出。同年10月29號，佢喺北京正乙祠舉行新專輯記者會，宣佈喺11月6號由索尼音樂娛樂出首張華語錄音室專輯《新的心跳》。專輯詞曲創作全部由鄧紫棋一人包辦，同喺11月6號發佈之前陸續發佈10首歌曲嘅MV。
成場發佈會由佢獨自主持完成，同用鋼琴彈唱咗專輯第5主打歌《再見》，發佈會尾發佈《再見》音樂影片。呢首歌喺YouTube已突破700萬點擊率，超越《多遠都要在一起》成爲《新的心跳》專輯喺YouTube點擊率增長最快嘅音樂影片。
2016年1月5號，福布斯公佈2016年全球30歲以下最具潛質音樂人名單，佢係唯一上榜亞洲音樂人。榜單介紹佢因上銷量、社交媒體關注人數同巡演嘅亮眼成績而入榜。其中包括一輪係2年共73場最高單場觀看人數近4萬人嘅世界巡演。
同年2月26號，福布斯公佈2016年「亞洲30歲以下30大最具潛力文體明星」榜單，佢係榜上唯一嘅中國歌手。同年3月尾到4月頭，佢連續喺6個頒獎禮攞咗15座大獎。喺5個頒獎禮入面佢分別以漁網裝舞曲、鋼琴演奏、身着貓女裝結他搖滾等多元形式表演自己嘅原創曲目引起廣泛關注同討論。
同年5月，佢出Live Piano Session II。系列包含原創新歌《給你的歌》同《畫》，同《新的心跳》專輯主打歌《再見》。該系列係2013年Live Piano Session嘅延續。3首歌都用同步錄音方式，剩係由鄧紫棋同鋼琴進行演繹。
由2015年10月29號發佈，截至2016年9月26號，《再見》MV只係用咗332日，喺YouTube上面嘅點擊率突破咗3000萬，亦係到目前為止YouTube官方頻道「GEMblog」最短時間破3000萬點擊率嘅MV。
截至9月14號，佢第5張全視聽專輯《新的心跳》入面所有歌嘅MV喺YouTube嘅總點擊率已經超過1億。佢喺9月30號出等咗7年最新寫真集《G.E.M 25 Looks》，有繁體同簡體版，同日亦出咗獨家收錄4首Remix單曲EP《25Looks》。
2017年1月6號，鄧紫棋首部音樂紀錄片《一路逆風》上畫，呢條片由英國導演Nick Wickham執導，記錄佢喺追求音樂同夢想嘅路上，點樣走出人生低谷，電影有29位中港臺藝人同G.E.M嘅親人參與拍攝。
之後陸續喺兩岸三地上畫。同月27號，佢繼2015年之後第2次參加央視春晚，唱山歌《歌從灕江來》。同年2月14號，佢喺情人節宣佈舉行個人第3次大型世界巡迴演唱會「G.E.M Queen of Hearts」同公開預售首場4月1號廣州站門票。
同年5月26號，鄧紫棋開賣《一路逆風》嘅DVD版本。5月28號，Queen of Hearts 世界巡迴演唱會第一輪喺武漢場完，都係鄧紫棋人生第100場售票演唱會。同年9月5號，鄧紫棋喺香港杜莎夫人蠟像館嘅蠟像換上咗新嘅造型。
同年9月15至17號，Queen of Hearts世界巡迴演唱會搬到香港站進行，15號同17號係加場。同年11月18號，《光年之外》MV喺YouTube點擊率已突破9000萬。12月26號，佢喺YouTube官方頻道「GEMblog」發佈咗佢嘅音樂紀錄片《一路逆風》。
2018年1月17號凌晨，《光年之外》MV只係用咗383日，喺YouTube上面嘅點擊率突破咗1億，成為咗華語女歌手最快破億MV，同埋香港歌手最快破億MV。截至2020年7月10號，《光年之外》喺YouTube已經達到2億1927萬以上嘅點擊率。
同年2月份，鄧紫棋出演謝霆鋒主持嘅節目《鋒味》並做嘉賓。佢喺節目話想煮一道比較有歸屬感嘅家常菜鼓勵一下謝霆鋒，決定挑戰蕃茄炒蛋。佢喺酒店廚房預先練習廚藝，當將蕃茄落鑊時即刻引起小火花，全程雞手鴨腳，不斷尖叫之餘，重唔記得開抽氣扇而導致火警警鐘大響，提醒佢注意安全，嚇親佢即時停手兼彈開。
同年7月份，鄧紫棋參加嘅節目《中國新說唱》正式播映，佢同潘瑋柏合夥成為明星製作人，佢哋自稱「攀登組合」。另外，佢喺十周年歌迷慶祝會上面，宣佈咗嚟緊新專輯嘅消息，總共會發3張EP，分別會喺8、10、12月各出一張，而12月嘅EP入面會有一首廣東歌。
同年8月10號朝早，鄧紫棋喺YouTube官方頻道「GEMblog」發佈咗《倒數》MV。同年8月16號係鄧紫棋嘅27歲生日，佢喺同一日公佈咗預購全創作數位EP《另一個童話》嘅消息。同年8月18號，Queen of Hearts世界巡迴演唱會經歷咗一年零四個半月，第40場嘅西安站成為咗成個巡迴演唱會Part 1嘅尾站，亦係鄧紫棋喺2018年最後一場嘅演唱會。
喺2019年，Queen of Hearts世界巡迴演唱會Part 2將會繼續喺世界各地舉行，相信到時嘅歌單將會更改，同埋加入更多新歌。8月21號，《倒數》MV只係用咗12日，喺YouTube上面嘅點擊率就達到500萬嘅點擊率，鄧紫棋亦喺Facebook上發佈咗劇情版MV。
8月30號，鄧紫棋喺各大音樂播放平台，正式推出咗全創作數碼EP《另一個童話》，呢隻EP亦係「童話三部曲」嘅序章。同年9月1號下晝，《倒數》MV只係用咗22日，喺YouTube上面嘅點擊率突破咗1000萬，成為喺YouTube官方頻道「GEMblog」最短時間破1000萬點擊率嘅MV。
現時喺YouTube已經達到1億以上嘅點擊率。同年10月26號發行EP《毒蘋果》，係「童話」「第二部曲」，呢隻碟收咗《那一夜》、《毒蘋果》同《突然之間》三支歌。同年11月19號，鄧紫棋入選BBC「年度百大女性」，畀認為係一個充滿影響力嘅音樂家，致力支持唔同對音樂、教育同貧窮有貢獻嘅慈善機構同組織，成為唯一入選嘅華人。
同月22號，鄧紫棋個人YouTube頻道「GEMblog」嘅訂閱人數突破100萬，獲官方喺美國寄上金獎狀認證。同年11至12月，鄧紫棋加入咗東方衛視嘅全新歌唱節目《中國夢之聲·下一站傳奇》，同陳偉霆、吳亦凡、宋茜等明星一齊成為傳奇創始人，聯手打造中國唱跳新星。
最後由鄧紫棋、陳偉霆、胡海泉領導嘅「挺齊全戰隊」攞到冠軍。同月30號，鄧紫棋重新翻唱咗收錄喺2008年第一張專輯嘅歌曲《回憶的沙漏》，當日凌晨呢首歌嘅10週年版MV響YouTube發佈。12月7號凌晨，鄧紫棋喺YouTube上發佈咗《岩石裡的花》MV，佢係第三張EP《睡皇后》嘅主打歌曲，而且喺同日開始預售。
2019年3月份，鄧紫棋喺社交網站宣布已經同合作咗11年嘅「蜂鳥音樂」結束合作關係，用千字文訴心聲，話公司對自己有「不公」、「壓迫」嘅行為。由於鄧紫棋宣布解約之前，蜂鳥音樂已開始將「Queen of Hearts世界巡迴演唱會」嘅Part 2宣傳作公開發售，因此鄧紫棋為避免買咗飛嘅歌迷失望，決定演出已將門票發售嘅八場演唱會。
Part 2嘅演唱會響3月9號喺澳門場起步，仲橫跨美加同馬來西亞，同年4月28號喺臺灣高雄市高雄巨蛋落幕。同年4月19號，佢喺個人微博發佈成立咗個人獨立工作室。同年12月27號，鄧紫棋推出第七張錄音室專輯同埋第三張個人全創作專輯《摩天動物園》，呢隻碟以動物做主題，仲擔任全碟詞曲創作、MV同專輯概念製作。
2020年1月3號，鄧紫棋擔任臺灣歌手蔡依林所舉辦嘅「Ugly Beauty世界巡迴演唱會」嘉賓，兩人分別合唱咗《說愛你》同埋《光年之外》。同年1月27號，鄧紫棋發佈歌曲《Fly Away》MV，由隊長YoungCaptain執導。
同月31號，香港網路溫度計DailyView透過《KEYPO大數據關鍵引擎》取得港澳地區嘅資料樣本數，分析指出鄧紫棋係90後20大最受關注女星排名第一，網路熱度為55278。同年2月2號，鄧紫棋發佈全新單曲《平凡天使》，向武漢肺炎大爆發嘅平凡英雄致敬，散發正能量。
同年3月3號，鄧紫棋發佈歌曲《很久以後》MV，作為電影《可不可以，你也剛好喜歡我》主題曲。同年5月20號，鄧紫棋發佈歌曲《多美麗》MV。同年6月3號，《倒數》官方MV響YouTube上突破1億次點擊率，係鄧紫棋第三首「破億歌曲」，令鄧紫棋成為成個華語樂壇裏面擁有三首「破億歌曲」嘅女歌手，第二個擁有三支破億MV嘅華語歌手。
同月29號，鄧紫棋發佈同周興哲合唱嘅歌曲《別勉強》MV。同年7月15號，鄧紫棋憑《摩天動物園》獲得金曲獎五項提名，包括年度專輯、年度歌曲、國語女歌手、作曲人同埋國語專輯獎項。同年10月3號，金曲獎正式獲獎名單公佈，鄧紫棋憑《摩天動物園》獲得金曲獎評審團獎。
2021年2月8號，鄧紫棋發行《平行世界》，歌曲被選為電影《刺殺小說家》嘅主題曲。同年4月1號，鄧紫棋發行《超能力》MV，由陳偉霆擔任男主角。同年5月20號，鄧紫棋發布歌曲《好想好想你》MV，由鹿晗擔任男主角。
同年7月27號，鄧紫棋發布《無雙的王者》。同年9月12號，《來自天堂的魔鬼》官方MV響YouTube上突破1億次點擊率，係鄧紫棋第四首「破億歌曲」，令鄧紫棋成為整個華語樂壇裡擁有四首「破億歌曲」嘅女歌手，第一個擁有四支破億MV嘅華語歌手，第一個於相同專輯中擁有兩支破億MV嘅華語女歌手。
2022年1月6號，鄧紫棋完成最後一個公開活動，聽日喺社交平台上宣佈進入全閉關狀態，表明下次返嚟之後將會帶來新嘅專輯。同年7月16號，鄧紫棋宣佈佢嘅新專輯《啓示錄》出關，《啓示錄》中有14首新歌同14首MV，因此佢成為首個以音樂連續劇嘅方式發布歌曲嘅歌手。
呢隻碟響同年9月30號由華納音樂發行。同年12月8號，鄧紫棋發行《面壁者》，呢首歌係bilibili國漫《三體》嘅片尾主題曲。同月9號，鄧紫棋參與湖南衛視音樂綜藝節目《時光音樂會 第二季》客串飛行嘉賓。
除音樂創作同演出外，佢亦積極發掘樂壇有潛質新人。2010年起，所屬唱片公司每年一度搞網上歌唱比賽，吸引唔少香港同東南亞青年歌手同唱作人參加。作為比賽評判，佢都親自參與。每年度冠軍有機會簽約該公司成為旗下歌手。
出道前男友係鄺晨風。2010年12月，佢被香港媒體拍到同林宥嘉約會，戀情首次曝光。2013年7月，林、鄧一齊出席第24屆金曲獎，十指緊扣牽手走上金曲獎星光大道。同年8月，佢哋被發現喺泰國布吉度假，慶祝鄧22歲生辰。
2人對感情一直保持低調，並冇正面回應，外界就認為係半公開秘密，亦成日傳雙方分手。2014年3月5號，林宥嘉接受媒體專訪表示話宣告今年巡演結束，就準備暫別歌壇。同月13號，林宥嘉喺香港商業電台宣傳個人演唱會，仲表示兩人已分手一段時間。
佢喺上海出世，細個移居香港，口音曾被誤認為海外歌手。佢口音獨特，係因為左邊顎骨萎縮，令到兩排牙唔可以咬住，導致講嘢漏風，亦唔係舌繫帶縮短症。醫生建議佢要到21歲身體停止發育後，先適合做手術矯正。然後佢話，由於手術風險較大，加上近年情況冇惡化，決定暫時唔會接受手術。
2011年11月底，佢15歲時寫嘅網誌入面惡評其他藝人嘅內容喺高登討論區入面被曝光。佢接受記者訪問時，直認嗰陣係佢15歲前嘅網誌。佢除咗覺得自己當時好「低能」外，重同俾佢鬧嘅胡杏兒、鄧麗欣同吳卓羲道歉，事件好快平息。
2012年尾，樂壇頒獎禮臨近，佢表明唔會出席商業電台舉辦嘅叱咤頒獎禮，之後重喺YouTube發表一段短片，標題係《G.E.M. 對香港頒獎禮的看法》，呢個引起商台DJ、一眾娛圈「同行」同網民討論同回應。
2013年8月，香港集思會推出名為《90後有話說》特集，包括11個嚟自唔同界別嘅90後，發表佢哋對社會、民生同政治嘅睇法，鄧紫棋就係其中之一。鄧紫棋嘅文章分為標籤篇、夢想篇、音樂篇、媒體篇同政治篇，首數節談論自己嘅音樂理想同一啲輕鬆話題，喺最後嘅政治篇支持特首。
2014年9月尾至10月頭，香港爆發佔領中環運動。9月27號，即佔中揭幕第2日，佢喺Facebook貼出微笑照片同開心文字。同月28號，佔中正式啟動同遭到清場嗰日，佢臉書貼出基督教歌曲《We Cry Out》歌詞，並留言話喺教堂祈禱。
香港輿論認為佢嘅28號發言，係喺27號發言被抨擊後嘅應對行為。而大陸社交網絡瘋轉佢28號喺Facebook上頭嘅歌詞，做為佢支持佔中嘅依據，同喺11月傳出佢因支持佔中被封殺嘅消息。之後因佢喺大陸各項活動如常，傳言不了了之。
鄧紫棋自2008年7月出道開始已獲得超過100個兩岸三地嘅音樂獎項，亦係首位未成年嘅叱咤樂壇個人獎項女得主。2013年，鄧紫棋以最年輕嘅香港女歌手身份入圍第24屆金曲獎嘅最佳國語女歌手。2014年，鄧紫棋憑住湖南衛視節目《我是歌手》第二季，人氣急升，仲獲得尼克頻道兒童選擇獎亞洲最受歡迎藝人獎，係首個香港藝人獲得呢項殊榮。
同年，喺世界音樂獎獲得三項提名。2016年，鄧紫棋獲得MTV歐洲音樂大獎最佳大陸地區及港台地區藝人。2018年11月19號，鄧紫棋登上2018年BBC百大女性第34名，而佢亦係榜上唯一嘅華人女性。2020年，鄧紫棋以第七張錄音室專輯《摩天動物園》成功獲得第31屆金曲獎嘅評審團獎，係呢個獎項自2007年以嚟嘅第六位得獎者。
桑田佳祐係日本嘅創作歌手，亦係樂團Southern All Stars、Kuwata Band嘅主音。佢幫過好多日本電影寫歌，而且佢寫嘅歌喺8、90年代嘅香港、臺灣同東南亞被廣泛採用。佢喺青山學院大學讀咗兩年經濟學就退學。
喺讀青山學院大學期間，佢曾經組織過「溫泉あんまももひきバンド」、「脳卒中」、「ピストン桑田とシリンダーズ」、「青學ドミノス」等等嘅樂隊，及後去到1978年經佢一個朋友嘅建議，成立一個名叫Southern All Stars嘅樂隊，樂隊至今依然活躍日本音樂界。
桑田嘅老婆原由子係喺成立Southern All Stars嘅時候認識，佢係樂隊入面嘅琴手同和音，後來喺1982年入紙結婚，當時重請咗成3000個擁躉去做佢哋婚禮嘅工作人員，結婚之後佢哋生咗兩個仔，其中一個仔桑田祐宣都係歌手。
2010年7月28號，桑田透過經理人對外宣佈佢患上咗食道癌，之後佢停晒所有活動，用咗大概半年時間留院進行多次手術同化療。手術成功之後，佢喺2010年除夕客串出席全日本紅白歌唱大賽，並喺2011年6月以個人身份復出。
桑田一直都有參與好多慈善活動，除咗定期每年捐錢畀研究同治療愛滋病嘅機構之外，有時重會以關注愛滋病嘅名義開演唱會，再將部份收益捐畀有關慈善機構。為咗吸引到最多嘅觀眾，佢有時會喺呢類演唱會度翻唱西方流行樂曲。
桑田喺1990年執導嘅電影《稻村珍》入面加入好多佢寫嘅歌，並由東寶電影公司喺嗰年嘅9月8號公映。除此之外，佢同時重會為個別嘅影視作品寫歌，例如係2007年日劇《求婚大作戰》嘅《明日晴れるかな》，呢首歌重令桑田贏到第53屆日本電視大賞「最佳電視劇主題曲」。
自1984年由林志美唱嘅《營火》開始，桑田作嘅歌開始被香港嘅音樂公司買入並改成廣東話詞，但係喺80年代推出嘅作品普遍都冇乜知名度，風頭亦遠遠及唔上差唔多同期嘅玉置浩二。直至1991年張學友唱咗首《每天愛你多一些》爆紅之後，香港嘅粵語流行音樂就隨即湧現大量由桑田作嘅粵語翻唱歌，佢作嘅粵語翻唱歌喺香港被廣泛應用於電視劇、電影同卡通片嘅主題曲，改編作品普遍嘅高傳唱度令桑田間接成為香港90年代粵語流行曲嘅主要作曲人之一。
東山區個名嚟自東山口附近嘅東山寺，而間寺又係因為東山一帶喺廣州東邊，而且由丘陵組成而改呢個名。呢間寺明朝成化年間建成。如今間寺雖然無咗，但係有好多路名都印證住呢間寺嘅歷史，好似寺貝通津、廟前直街、寺右新馬路呢啲。
東山未開發之前，原來有三條自然村，一條叫山河村，喺而家嘅新河浦左近，村原居民有姓姚、姓高及姓傅嘅，隨住東山形成市區，好多原居民搬咗去而家嘅農林下路附近。一條叫寺右鄉，喺宜家嘅寺貝底，東邊有一條河涌，由白雲山流向珠江。
有七百幾村民姓姚，住喺村東，三百幾姓梁嘅，住喺村西，多數人務農為生。仲有一條叫豬屎寮，喺而家嘅中山二路中山醫嘅門診部附近。條村啲村民就百零人到，多數係種瓜菜，曬豬屎、魚鱗等肥料，運去農村賣，噉樣來搵食。
美國浸信會國外傳道部，1888年喺五仙門創立咗培道女學堂，第一個定落東山做傳教基地。光緒二十九年，美南差會通過華人教徒廖卓庵，同東山寺右、山河兩鄉啲村民疏通咗關係，高價買低兩幅土地起新校舍。呢個係東山最早出現嘅新式建築物。
1949年解放軍攻陷廣州之後，初時全廣州市分為28個區，有20個係「城區」，東山係其中一個城區。1950年改行政區劃，28個區併成16個，有8個係城區，東山併咗去邊一區不詳。1952年9月再改，8個城區併成5個，東山屬於「東區」。
呢隻歌最早收錄喺2010年9月27號出嘅《張敬軒 Moov Live 2010》。2019年年頭，中國大陸網民為電影《比悲傷更悲傷的故事》配上張敬軒之前一手創作嘅《只是太愛你》做配樂，引起聽同翻唱熱潮。
響古時，同性戀嘅男人會搞上契，有「契父、契兒」或者「契兄、契弟」呢啲關係。喺舊時省城廣州西關嘅光雅里有五、六間棺材鋪，每間入面都養住幾個哭郎，佢哋好多都生得青靚白淨兼且皮光肉滑，因為哭郎入息微薄，所以佢哋就兼職去做基佬同城中官太、富婆玩樂嘅鴨，之後「契弟」變成鬧人嘅俗語。
緋荔榭喺1922年起，起初係英國商人Felix Alexander Joseph名下嘅住宅，香港大學喺1957年買入該宅並將佢改做職員宿舍，而家改做出租用途，月租大約18萬至22萬港元，8個單位之中，有其中5個租出。
租用過嘅名人，包括歌手張敬軒，佢用咗2年時間至成功租住到，但由於租約期滿，佢亦都想儲錢置業，所以喺2015年7月1號搬去一個平啲嘅地方住。佢住嗰兩年半期間，佢曾經外借單位畀好友容祖兒拍攝《七不思議》音樂影片，搬走前五日拍攝《過客別墅》音樂影片。
另外，呢張專輯分限量特別版同普通版，限量特別版附送一個2GB嘅USB，內含《披星戴月》同《曝光Dance Version》嘅MV同佢嘅製作花絮。由於限量特別版只得一千張，所以唱碟一出版，限量特別版就由原本嘅港紙126蚊被炒賣到最平嘅195蚊到最貴嘅999蚊。
因為呢張專輯銷量幾好，環球唱片喺同年5月27號推出咗CD加DVD版本，DVD附有《曝光Dance Version》、《披星戴月》、《相對論》嘅MV，仲有佢同《相對論》作曲人林子祥對話嘅片。DVD同時又加入喺2月15號搞嘅《新城唱好張敬軒‧情軒一發音樂會》入面其中十首歌精華片段同林子祥對唱嘅《相對論》CD版本。
第二版原定喺2010年6月11號發行，但後來延後到6月17號，而第二版加入一張收錄佢同王菀之合唱嘅音樂劇《柯廸夫》主題曲《高八度》單曲CD，同埋收錄《石徑》、《攝氏零度》、《茶想曲》三隻歌歌MV同佢喺903 id club 拉闊音樂會唱《詩郵寄》、《婚紗背後》、《月亮說》嘅片段。
楊受成喺香港出世，籍貫廣東省潮州。1964年，楊受成喺九龍彌敦道開咗自己嘅鐘錶店──「天文台錶行」，兩年後於1966年成功攞到勞力士錶同埋歐米茄嘅代理權。佢努力不懈開拓業務，同年開始經營珠寶生意，之後更擴展至其他行業。
經過多年努力，楊受成已經成功將一間鐘錶店發展成為多元化嘅綜合企業──英皇集團，業務包括金融、地產、鐘錶珠寶、娛樂、酒店、傳媒同埋傢俬及室內佈置等，亦已經成功將業務由香港擴展到中國、澳門、泰國、印尼、朝鮮、美國同埋歐洲等等嘅地方，附屬公司同分支機構超過500間，僱員有7,000人咁多。
楊受成嘅英皇集團旗下設有「英皇慈善基金」，推動香港同中國教育、醫療、文化、社區、環保、扶貧、扶幼重有扶老等各方面嘅慈善工作，幫助有需要嘅人，2004年初旗下《新報》又成立「新報慈善基金」，去到2008年，佢又以個人名義成立「楊受成慈善基金」。
另一方面，楊受成咁多年嚟推動大陸公益事業都出盡力，好多次都透過唔同嘅慈善基金搞啲資助出嚟，佢自己一個人計計埋埋嘅捐款接近2億港幣咁多。曾經參與過嘅慈善活動數落有1991年「華東水災」、1998年「湖北賑災」同埋捐款興建「東華三院楊成紀念長期護理院」、2004年建「成龍、楊受成公益慈善基金保定兒童福利院」、2006年開設「湖北慈善香港英皇關愛老人護養中心」同「成龍、楊受成公益慈善基金保定老年公寓」、2007年夾埋「無國界社工」喺湖北開創善終服務，重獲得國家民政部中華慈善獎「最具影響力慈善項目提名獎」、2008年捐助中國廣泛地區雪災同四川地震救災工作、2009年同河北省順平縣民政局合作開咗「楊受成慈善基金老年服務中心」、2010年同河北省雄縣民政局合作開設「楊受成慈善基金老年服務中心」、捐助青海地震同甘肅泥石流救災工作等等。
而中國運動員喺2008年北京奧運上面有出色表現，為咗Show啲支持同嘉許，又撥捐超過千萬人仔撐咁多個金牌得主嘅鼓勵金。2020年1月30日，英皇集團宣布通過「英皇慈善基金」向湖北省慈善總會同埋無國界社工捐贈合計人民幣1000萬元嘅醫療防護物資同捐款，以支持湖北省同香港嘅緊急防疫工作。
楊受成近排喺香港搞過嘅慈善活動有2003年嘅「工商界關懷非典受難者基金」、2005年嘅「攜手送暖到南亞慈善演唱會」、2009年嘅「行善精英慈善行」、2010年嘅「愛．回味美食同樂宴」，受惠嘅團體就包括有香港公益金、東華三院、香港世界宣明會、香港紅十字會、善寧會同埋聖雅各福群會等等，令到勁多有需要嘅人都得到幫助。
楊受成非常落力搞教育嘅事業，除咗喺香港7間大專院校搞「英皇慈善基金獎學金」之外，重捐助好多個國內教育基金，包括「中國司法部教育基金」、「中國政法大學楊受成法學教育基金」、「北京大學教育基金」同「廈門教育基金」等等，令啲成績好得好出色嘅拎到獎勵、無咩錢又無書讀嘅就可以有番返學嘅機會。
喺2008年5月13號由英皇集團既董事局主席楊受成同埋國際巨星成龍博士所設立嘅「成龍、楊受成公益慈善基金」喺北京嘅中國社會工作協會捐左1,000萬元人民幣俾中國民政部，用嚟撐四川省汶川縣嘅災區抗震行動。
2010年4月15號 中央人民政府駐港聯絡辦嘅副主任周俊明先生代表政府收咗楊受成博士對中國青海玉樹7.1大地震捐出嚟嘅港幣五百萬蚊善款。周俊明先生俾楊受成博士佢好高嘅評價，讚佢好關心災區嘅災民，而且重好極速咁做嘢。
英皇集團嘅董事局主席楊受成喺2009年嘅4月2號用佢私人慈善基金「楊受成慈善基金」捐咗120萬人民幣，同喺嗰度嘅順平縣民政局合作，喺順平縣設立一棟老人服務中心。呢一座中心會叫做「楊受成慈善基金老年服務中心」。
喺2010年嘅青海發生咗一場7.1級嘅地震，英皇娛樂集團老闆楊受成除咗話會捐出500萬蚊賑災之外，重會睇吓佢旗下嘅藝人會捐出幾多錢，再打孖捐贈，希望可以帶到個頭。呢個舉動果然得到好多人嘅支持，除咗容祖兒肯捐10萬蚊之外，嚟緊會搞3場演唱會嘅Twins亦都會將佢哋其中一場做show賺嘅錢全部捐晒出嚟，更加多其他嘅藝人都會陸陸續續加入佢地嘅救援行動。
楊受成喺1994年3月19號以1,300萬港元競投得9號車牌，一度係世界最貴，後來俾阿聯酋所打破。去到2008年2月23號運輸署舉行嘅車牌拍賣，冇字頭嘅「18」號車牌以1,650萬港元成交，打破持續近14年嘅香港紀錄。
原定喺暑假推出，但由於要拍電影燦爛這一刻，所以將推出日期推遲。唱碟嘅第一主打係《找對的人》同國語版《One Day》，第二主打歌係《過客別墅》。呢張唱碟分做上下集，上集喺2015年12月17號推出，下集原定喺2016年8月以Live形式推出，但到而家都冇任何消息。
張敬軒喺港島西區摩星嶺附近一個屬於香港大學嘅古文物住過，叫做「Felix」，佢希望做一張專輯紀念呢個住咗兩年嘅地方。根據喺第二主打MV推出日嘅報章訪問，佢表示「其實係我之前住嘅地方，就係摩星嶺嘅「福利別墅」，新專輯就係為咗紀念呢個舊居。
佢係個好特別嘅地方，係本地好有價值嘅文物，被評做三級歷史建築，絕對係古蹟。」專輯嘅第一主打曲係《找對的人》，表示住過喺呢個別墅嘅人都唔識珍惜，亂咁裝修，所以佢希望別墅可以成功揾到啱嘅住客，所以寫咗呢首歌。
同時好耐冇出國語歌，所以衍生出《One Day》。而第二主打曲《過客別墅》，描寫別墅裏隱藏住嘅「精靈」，覺得住過喺呢個別墅上個住客，其實都只係過客，佢哋對別墅付出嘅實在太少，只當佢哋係過客。《One Day》同《叮噹可否不要老》係特別收錄嘅歌。
《The Magical Teeter Totter演唱會2017》係香港歌手張敬軒同王菀之合作嘅演唱會。2017年2月16號至19號喺紅磡體育館搞咗4場。2017年10月7號就喺澳門搞。演唱會嘅主辦單位係英皇娛樂集團，主題贊助廠商係AIA。
The Magical Teeter Totter演唱會2017係張敬軒同王菀之第一個喺香港體育館搞嘅演唱會。喺電視訪問到提到，幾年前王菀之希望兩個人搞演唱會，而由於時機未成熟加上張敬軒希望每人嘅第一個演唱會係個人獨立嘅演唱會，所以嗰陣仲未做得成，直到2016年時機成熟同每人都已經有一定嘅代表作後，就搞到次演唱會。
演唱會嘅主題曲係《友誼的小船》演唱會嘅舞台設計做一個星系，代表兩個唔同星球嘅人連埋一齊。演唱會嘅主題係搖搖板，根據王菀之喺訪問到講，係代表「一黑一白、一高一矮、一肥一瘦、一好一壞、一動一靜」，所以有呢個名。
《The Magical Teeter Totter演唱會2017》係香港歌手張敬軒同王菀之嘅現場唱碟，由寰亞唱片同英皇娛樂喺2017年4月11號發行，用雙CD加雙DVD套裝收錄咗佢哋喺2017年2月16號至19號喺紅磡香港體育館唱嘅歌。
2017年4月16號，張敬軒同王菀之出席《The Magical Teeter Totter演唱會2017》專輯簽唱會，地點喺香港九龍尖沙咀The ONE純零售商場UG2中庭，唱咗演唱會主題曲「友誼的小船」。
《The Brightest Darkness》係香港歌手張敬軒出嘅第八張粵語唱碟。喺2021年1月7號由飛圖唱片發行。呢張唱碟原本計劃喺2020年2月推出，但因武漢肺炎大爆發關係，最後押後到2021年1月推出。
張敬軒派台歌成績一覽列出香港歌手張敬軒由2002年至而家嘅派台歌名單，同埋佢嘅歌喺香港四大電子媒體流行榜嘅最高位置。「派台歌」係指唱片公司喺歌手推出新唱片嘅時候，將主要推銷嘅歌整做樣本唱片，派畀媒體去宣傳。
香港四大電子媒體分別係香港商業電台、香港電台、新城電台同電視廣播有限公司，每個媒體機構都有自己嘅派台制度，並因應當時嘅市場情況而做調整，例如訂立派台歌曲嘅數目限制，同時亦設有音樂流行榜，由媒體機構自行決定派台歌嘅播放率同流行榜名次嘅計算方法。
《Urban Emotions》 係香港歌手張敬軒嘅第八張大碟，喺2008年7月11號推出。喺9月4號出內地版時加上中文名《他的故事》，並刪走《狐》同《鬧鬼愛情》兩首歌。第二版喺2008年9月12號推出。
《P.S. I Love You》係香港歌手張敬軒出嘅第十二張大碟，第二張新曲加精選大碟。呢張唱碟計劃過喺2010年10月推出，當時定位做一張新專輯，叫做《Why Not?》，但因為張敬軒患肺炎影響錄音工作而要一再延期，到2011年4月11號終於決定喺四日後出精選集，而《Why Not?
專輯主題係「生離死別」，第一主打歌係《Deadline》，而第二主打歌係《P.S. I Love You》。隨大碟附送一張DVD，入面有三隻主打歌同另外五隻歌歌MV、專輯製作過程同部分《張敬軒 Moov Live 2010》音樂會嘅片。
《是時候…》係香港歌手張敬軒出嘅第十五張大碟，第三張新曲加精選，係環球唱片喺張敬軒加盟英皇娛樂後出嘅精選集。大碟分做3片CD同1片DVD，收錄未曝光作品《溫馨提示》﹑《塵埃落定》同首次收錄喺個人唱片嘅《紅》同《義不容情》。
《王菀之×張敬軒903 id club 拉闊演奏廳》係香港歌手張敬軒同王菀之嘅現場唱碟，收錄佢哋喺2006年7月18號九龍灣國際展貿中心唱嘅歌，由環球唱片先喺同年9月28號發行卡拉OK同VCD版本。然後，喺同年10月19號發行卡拉OK DVD版本。
《Hins Live in Passion 張敬軒演唱會2014》係香港歌手張敬軒個人第六個大型演唱會。響2014年10月24至26號、2015年11月7號、2016年2月27號同2016年7月9號搞。
喺2019年嘅反送中運動度，張敬軒回覆網民留言嗰陣，佢話佢個「腦」已經寫咗喺2014年嘅演唱會場刊入面。而事後翻查，場刊正係講緊《Hins Live in Passion 張敬軒演唱會2014》，寫住「人們的自由慢慢被束縛」同「伸張的正義突然被抹黑」等字句去回應網民。
呢次《張敬軒×香港中樂團盛樂演唱會》原本喺2019年11月22至25號搞，但基於交通情況同安全考量，張敬軒所屬嘅英皇娛樂喺11月15號出聲明宣佈2019年11月22至25號喺香港體育館搞嘅《張敬軒×香港中樂團盛樂演唱會》取消。
雖然響舉行嘅期間疫情嚴重，但呢次演唱會並冇延期，成為疫情爆發以嚟第一次演唱會。觀眾全程都戴口罩，唔可以食嘢同埋入座率少一半，令到現場只有6000人，比全場最高容納1.2萬人少咗二分之一。亦都因為咁，另外嗰六千人有安排到退票。
最多遊戲人數為8人，有個人競賽同團體競賽法。以跑道做特色，用紅藍兩色代表唔同嘅團隊。最初嘅室長係開遊戲室者，如果競賽中攞到第一名會有室長嘅權利。個人競賽用過終點嘅名次決定勝負，團體競賽如果有一個人第一個到咗終點，佢嗰隊就會贏。
接力模式有分4個跑道，每個跑道有三個位，玩家可以自己揀第A，B，C，D，E，F隊嘅第1，2，3棒，總共18個位。間房本身可容納20人，但係只有進入跑道嘅18人可以進行遊戲。亦可以隨機選擇團隊。場主除咗選擇團隊掣亦有START掣嘅設置。
喺棒次嘅交接點會出現接棒畫面，頭上出現一條橫bar同一個箭頭，bar有三個區塊，箭頭指向中間時撳道具掣。其中一方點擊藍色區塊會導致接棒失敗，如果兩方都點擊到紅色區塊或一方點擊藍色、一方點擊紅色區塊會正常出發，兩方都點擊到紅色區塊就會衝刺出發。
當一場結束後玩家將會隨機得到卡片，得到卡片嘅機會率同等級則以幸運值而定。如果幸運值高甚至有機會得到兩張卡。卡片可以攞去整鍊金裝，鍊金術嘅項目內購買配方嘅項目上有「材料」掣，一撳可以得知此道具需要邊啲卡片。
收集到足夠嘅卡片後購買配方再到左邊選項嘅「組合」，選擇一個已購買配方同收集到足夠卡片嘅道具開始組合，之後就會組合出道具。擁有一階嘅組合道具可以買二階嘅配方，要注意二階道具亦需要一階道具做材料，所以一階道具會消失，如此類推。
煉金出嘅裝備有耐久度，耐久度冇咗就會用唔到，但係道具唔會消失，可以買修理道具回復耐久度，亦可以攞佢做材料組合更進階嘅道具。「我的包包」選項就可以查看你擁有邊啲卡片，每張卡片可以組合成一個故事情境，注意每種卡片最多淨係得99張，如果其中一種卡片有99張就算收集到呢種卡片都唔會加。
女神公園裏面有一個好靚嘅湖，傳說曾經有一位樵夫唔小心將自己嘅斧頭跌入湖，有位女神為咗考驗樵夫誠唔諴實，喺湖裏面搵咗一把金斧頭同埋一把銅斧頭畀樵夫揀。誠實嘅樵夫選番屬於自己嘅銅斧頭，女神為咗獎勵樵夫就將金斧頭同埋銅斧頭送咗畀樵夫，自此樵夫唔使再咁辛苦破柴賺錢。
香港舞台劇獎係香港舞台劇界嘅主要年度獎項，1992年由香港戲劇協會創辦，目的係總結香港舞台劇壇每年嘅成績同表揚一班有出色表現嘅戲劇工作者，鼓勵香港戲劇界提升製作水平，令觀眾能夠欣賞到更多精彩嘅作品。由第五屆開始，香港電台加入成為合辦機構，透過電台節目同相關宣傳，為舞台劇發揮更廣泛嘅推廣作用。
《The Next 20 Hins Live in Hong Kong 張敬軒演唱會》係張敬軒慶祝自己出道二十週年而搞嘅，所以準備得非常好，亦請嚟好多嘉賓，就好似Tyson Yoshi、泳兒、張天賦、梁詠琪等。
東山少爺喺7歲嗰陣就開始上台唱歌，到咗高中嗰陣就喺星海音樂學院附中入面開始學唱民歌，佢喺星海音樂學院社會音樂系嗰度畢業出嚟，而佢嘅師傅羅洪同周筆暢一樣，都係佢嘅同行。嚮2002年，佢參加咗廣州羊城新秀歌唱大賽攞咗最有潛力嘅大獎。
由於廖寰喺2004年嗰陣，參加咗喺廣州舉辦嘅羊城新秀歌唱大賽入面，攞咗冠軍返嚟，而呢個獎就吸引咗土生土長嘅廣州音樂人黃毅成嘅關注，到咗2005年，音樂人黃毅成就想整張介紹廣州文化嘅專輯，重搵埋喺嗰陣重未畢業嘅廖寰。
其中土生土長嘅廣州音樂人黃毅成就覺得，家陣凈係得好少嘅後生仔識得廣州入面嗰啲嘢，其中重包括埋粵語入面有好多意義嘅詞，所以佢就用咗新時代嘅方法再加上地道嘅粵語嚟唱好成個廣州。而《唱好廣州》呢鉼帶喺開始計劃到正式推出嗰陣，就用咗一年時間，喺嗰陣時，黃毅成嚮星海音樂學院入面重專門搵咗廖寰呢個人，之後黃毅成就將廖寰呢個人包裝，變咗家陣嘅「東山少爺」。
第28屆金曲獎，由中華民國文化部影音產業局同國立傳統藝術中心共同主辦，前者主辦流行音樂類、後者就主辦傳統暨藝術音樂類。參賽作品限2016年以臺灣做首次發表地嘅作品。流行音樂類入圍名單喺2017年5月16號公佈。
呢屆金曲獎自2016年12月1號至2017年1月4號受理報名，凡喺2016年以臺灣地區做首次發行地同埋以CD形式發行嘅流行音樂專輯都可以參賽。特別貢獻獎推薦時間就至2017年5月8號完。呢屆首次全面開放數碼發行嘅作品參賽，凡伙喺中華民國境內3間以上合法數碼銷售平臺上架嘅作品即可報名。
呢屆金曲獎訂喺2017年6月24號夜晚7點喺臺北小巨蛋舉行頒獎典禮，星光大道喺嗰日下晝5點喺台北小巨蛋南側廣場展開。呢屆繼續由台視承辦典禮製播工作。陳鎮川繼續擔任頒獎典禮嘅總製作人，黃子佼連莊擔綱典禮主持人。
鄭詩君，藝名「C君」，係香港音樂組合農夫同樂隊The Island成員，前樂隊System Map主音，2014年開始做無綫電視部頭合約男藝員去到2023年。2019年9月25號同女友黃天頤過大禮，12月13號喺中環四季酒店結婚。
森美小儀歌劇團係一個由商業電台嘅唱片騎師森美同小儀組成嘅劇團。佢哋成立呢個劇團嘅目的係為咗喺長暑假期間，為年輕人提供一啲活動，令佢哋度過一個充實嘅暑假。佢哋嘅第一個演出係《很長的good morning miss》，不過森美小儀講過，其實劇團成立之後嘅第一個正式劇目係《十九樓半嘅夏天》。
之後佢哋經常會邀請一啲歌手參與演出。直到10周年紀念作品《Prison De Ballet》，之後佢哋決定同觀眾暫別。森美解釋每次演出都好辛苦，加上暑假期間想賺錢嘅最佳時間，每年佢哋至少會損失六位數字嘅收入。
亞里安，Arion，原名歐陽永康，香港自由音樂人。佢做過《音樂一周》同埋《豁達音樂誌向》嘅副編輯，離世之前亦有為《君子雜誌》、《東Touch》、《AV Magazine》、《Cosmo Girl》嘅音樂版寫稿。
區諾軒，人稱「區軒」，係香港泛民主派政治人，鄕下廣東增城，香港民主黨前黨員，2012年至2019年做過南區區議會利東一議員。由於佢嘅樣同南韓足球教練金判坤相似，所以有「區教練」、「翻版金判坤」嘅花名。
黃耀明喺2018年3月立法會補選期間為區諾軒站台唱歌，2021年8月2號事隔三年後兩人一齊被控選舉舞弊，話佢向選民提供娛樂，隨即引來公眾極大反彈，除咗批評事件係對民主派嘅政治打壓之外，亦關注好多親中派人士，例如梁美芬同鄭泳舜等都有呢啲相若嘅做法，點解就只係拉民主派嘅人，咁樣執法係雙重標準。
就某啲方面嚟講，唱片或者音樂製作人就似影劇導演，佢嘅任務係製作、設計製作出符合整個專輯風格嘅歌，唔一樣嘅係專輯製作人好少負責籌措經費，而係由一啲有資金嘅人畀錢佢，通常係唱片公司或歌手畀佢哋。20世紀下半年開始，唱片製作人亦開始做一啲更廣、更有創造性嘅工作。
高速啤機係香港嘅地下重金屬音樂樂隊，成員有Beyond嘅黃貫中、葉世榮、鄔林同主唱馬永基。呢隊樂隊喺1980年代中期活躍香港地下音樂圈，喺Beyond嘅Demo專輯真的BEYOND Ⅰ可以聽到佢哋喺地下音樂會表演原創曲『衝』嘅錄音，呢首歌黃家駒亦有現場唱過。
Soler係一隊嚟自澳門、喺香港發展嘅男子二人樂隊，喺台灣嘅官方中文團名叫太陽系。兩位成員係一對歐亞混血嘅孖仔，阿哥個名叫Julio Acconci，細佬個名叫Dino Acconci。兩個都係喺粵華中學畢業。
隊名Soler嚟自佢哋阿媽嘅姓。佢哋阿爸夏剛志係出名嘅旅澳意大利建築師，而媽媽就係緬甸嘅克倫人，佢哋就喺澳門出世同埋長大。佢哋識講粵語、普通話、英文、意大利文、西班牙文同埋葡文。細佬Dino重識講埋法文。
細佬Dino曾經喺Beyond嘅主力成員黃貫中嘅另一隊樂隊「汗」度彈結他，所以Soler一直都得到黃貫中嘅支持，例如同佢哋寫詞。喺進軍香港之前，佢哋簽過意大利嘅EMI公司打算第一張EP，之後佢哋簽咗蜂鳥音樂有限公司，喺2005年出咗第一隻粵語碟《雙聲道》，派台作品包括《失魂》、《海嘯》。
《天與地》係無綫電視時裝電視劇，由林保怡、陳豪、佘詩曼、邵美琪、黃德斌同埋金燕玲領銜主演，監製戚其義，編審周旭明。喺2009年拍，2011年11月首播，全劇30集。呢套劇係資深甘草演員陳鴻烈嘅遺作之一。
呢齣電視劇播到第26集嗰時，中國大陸多間視頻網站突然收到國家廣播電影電視總局通知，即時唔畀播呢齣電視劇，全部視頻要即刻落架，連評論都要刪，成為近20年嚟第一部畀人列入禁播名單嘅華語電視劇。禁播原因眾說紛紜，大陸有網友估個片題材比較血腥或過度兇殘，重有部分大陸同香港朋友估電視劇畫面有涉及隱喻六四啲嘢，曾經出現過鼓勵抗爭意識同法輪功符號、「徹底解體中共」字眼嘅鏡頭。
雖然播出時間同2012年《萬千星輝頒獎典禮》相隔近一年，呢齣電視劇都喺2012年12月獲首次全民投票選為「最佳劇集」。無綫電視決定喺2013年1月1號起喺深夜12點05分重播呢齣電視劇。當日正正係首播版播大結局嘅一週年紀念日。
劉俊雄本來讀會計，後來識咗工人運動份子江兆泉，受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina身上。
劉俊雄後來畀江兆泉推舉競選立法會議員，劉俊雄最初好激進噉樣爭議席，後來畀江兆泉教訓而軟化態度，點知因為畀對手抹黑而輸咗，令劉俊雄大受打擊。劉俊雄因而性情大變，唔再為揹住罪惡而內疚，反而為咗利益而不擇手段，轉而唯利是圖，自私自利。
《海闊天空》係香港搖滾樂隊Beyond嘅歌，收錄喺《樂與怒》大碟，亦係香港電台電視節目《驕陽歲月》嘅主題曲，作曲、作詞同主音都係樂隊主唱黃家駒。歌曲以追求音樂夢想做主題，都滲入Beyond成立10年嘅感情。
李建復高中時就讀光仁中學，大學就讀淡江大學，1978年參加第二屆金韻獎獲選優勝，翌年以《金韻獎3》合­輯中收錄嘅單曲《歸》成為出道曲。另外如《歸去來兮》、《忘川》等曲都相當著名，而《龍的傳人》就成為令佢聲名大噪嘅代表作。
1980年李建復同蔡琴、蘇來、李壽全、許乃勝、靳鐵章等人共同發起天水樂集，後因1981年李建復服兵役而離開樂界。李建復喺軍中原先係陸軍步兵學校軍官，後來被國防部總政治作戰部拉去藝工隊，但同老婆譚榮萱都係喺藝工隊相識。
1984年李建復前往美國匹茲堡大學就讀商學院研究所，出國前喺資策會寫過COBOL程式設計，MBA畢業後直接去安德森顧問公司就職，之後返台灣喺台北之音做主持五年。1996年姜豐年邀請李建復到新浪。1996年4月27號，真相新聞網宣布，李建復將由嗰年5月1號起就任真相新聞網新聞節目《18新聞動心時間》主播。
1998年，楊致遠邀請李建復到雅虎任職，後李建復轉任雅虎臺灣總經理並升任雅虎北亞區企業服務副總裁。2003年，李建復自雅虎辭職，目前喺上海擔任聲朗信息科技執行董事，經營創辦愛播聽書Pro有聲書APP。
歷史科教師康森貴前世係法力高強嘅「開心鬼」，憑住「開心鬼」嘅幫助，佢擁有超乎常人嘅超能力。校長個女安妮係康森貴嘅女朋友，兩個人非常恩愛。有一日，康森貴嗰班四個青年學生嘅Behind組合，意外執到一套古代將軍嘅盔甲，並將佢帶咗返宿舍。
四名叛逆少年，終日成群結黨，沉迷毒品，以打交、斬人為樂，過住冇目標嘅人生。面對年少歲月，佢哋選擇咗用生命浪費青春，藉住由毒品暫時忘記現實嘅痛苦，但心中仍然渴望得到真正嘅關懷同愛。少女阿彤鍾意四處遊蕩，同古惑仔阿峰相識相戀，兩個人因為貪玩而染上毒癮。
喪狗自細喺暴力嘅環境之下長大，養成佢鍾意打交嘅個性，希望有朝一日能夠當上黑社會老大。佢嘅女朋友阿Cat個性激動又缺乏安全感，自殺對佢嚟講只係家常便飯，目的只係想獲得別人嘅愛同關注。阿峰同喪狗為咗籌錢買白粉而合謀犯案，不幸拉咗去坐監。
總之，好多人都一針見血噉指出樂壇裏面嘅黑暗。事實亦證明Alive樂隊嘅成長路程荊棘密佈，先係主打歌曲俾人盜取，喺網上免費下載，其次係傳媒總係出盡心思搵出佢哋嘅緋聞炒作，第三係公司對佢哋嘅包裝越嚟越一廂情願，第四係跳舞學得唔係幾好，彩排偷懶，演唱會唔記得歌詞等醜事，顯得佢哋對夢想嘅距離越嚟越遠。
本身係浸會大學副教授嘅公民黨陳家洛喺港島區出選。佢喺文宣上面寫上「教授」一詞，但就被一啲親中陣營媒體攻擊，話佢只係副教授，唔能夠自稱「教授」。助理教授以上職稱者為教授，喺一般坊間都有唔同意見。不過，有啲親中陣營就借題發揮，甚至叫佢退選。
1917年，聖若瑟書院嘅修士喺漆咸道設立咗一間小學。當時，九龍發展迅速，對學位嘅需求急增。聖若瑟書院嘅校長艾瑪·撒隆修士認為需要喺九龍起一座新校舍作為聖若瑟書院九龍分校。1920年代末，佢喺界限街買咗一塊地，作為發展新學校之用。
其後七年，學校喺艾瑪修士嘅主理下蓬勃發展。學生喺大學入學試取得優秀嘅成績。幾個實驗室、四個網球場同一座標準足球場相繼落成，並喺校園內豎立一座聖約翰·喇沙嘅塑像。學生人數於1935年增至805人，去到1939年更達1060人。
1946年，戰事結束之後，卡西安修士開始籌劃重開學校，並好快錄取咗600多位學生。香港軍政府喺1947年再次徵用校舍，成立第33綜合醫院。喺柏德烈·唐納修士領導下，學校搬咗去何文田巴富街嘅臨時校舍。雖然當時學校遇到唔少困難，但校內活動並無受到嚴重嘅影響。
1970年代中期，校長拉斐爾修士同其他修士商量後，認為舊校舍已經唔能夠滿足教學需要。由於全面翻新耗費龐大，因此班修士決定拆咗舊有嘅校舍，重建一座設施現代化嘅新校舍。為咗籌集重建資金，校方將一部分土地賣咗畀幾間地產發展商，起咗包括碧華花園在內嘅一啲私人住宅，因此新校園嘅佔地比以往減少。
新校舍樓高七層，可容納超過1800名學生。校舍作四方城設計，分東南西北四座，中間有花園同籃球場。花園裡面放置咗一座本來豎立喺舊校舍門口嘅火炬型石雕。所有房間都設有中央冷氣，並安裝咗雙層玻璃窗，以減低往來鄰近啟德機場嘅飛機所發出嘅噪音。